BRR ราคาน้ำตาลดิบนิวไฮในรอบ 10 สัปดาห์แนะซื้อเป้าหมาย14.80 บ.มีอัพไซด์ 20.3%
 BRR คาดกำไรสุทธิปี 58 เติบโตมากถึง 99.2% ที่ระดับ 470 ลบ. และเติบโตต่อเนื่องในปี 59 ที่ 45% จากการขยายกำลังการผลิต 35% และบันทึกกำไรโรงไฟฟ้าชีวมวลโครงการที่ 2 เต็มไตรมาสในครึ่งหลังปี 58 ราคาน้ำตาลดิบทำ High รอบ 10 สัปดาห์ แนะซื้อเป้าหมาย14.80 บ.มีอัพไซด์ 20.3%
29 ก.ย. 2558

บล.โนมูระ พัฒนสิน ระบุในบทวิเคราะห์ (29 ก.ย.) ว่า บริษัท น้ำตาลบุรีรัมย์ จำกัด (มหาชน) หรือ BRR คาดกำไรสุทธิปี 58 เติบโตมากถึง 99.2% ที่ระดับ 470 ลบ. และเติบโตต่อเนื่องในปี 59 ที่ 45% จากการขยายกำลังการผลิต 35% และบันทึกกำไรโรงไฟฟ้าชีวมวลโครงการที่ 2 เต็มไตรมาสในครึ่งหลังปี 58
มูลค่าเหมาะสมปี 59 ที่ 14.80 บาท (Upside 20.3%) ราคาปัจจุบันอิง PER 16F เพียง 12.5x เท่า อย่างไรก็ตาม ค่าเฉลี่ย PER ของ BRR ตั้งแต่เข้าตลาดเมื่อวันที่ 6 Nov 14 อยู่ที่ 23.5x เท่า
ราคาน้ำตาลดิบทำ High รอบ 10 สัปดาห์ ขณะเดียวกัน BRR อนุมัติออกหุ้นกู้มูลค่า 2,000 ลบ. เพื่อนำเงินไปต่อยอดธุรกิจ และลดต้นทุนดอกเบี้ย อย่างไรก็ตามความกังวลเกี่ยวกับ เอลนีโญยังกดดันต่อผลผลิตปริมาณอ้อย หนุนราคาน้ำตาลโลกปรับตัวขึ้นในเวลาถัดไป (TP14.8*): Support 12.1/11.8 Resistant 12.7/13.0